
Nadyn




MAINGAY ANG MUSIC, malikot ang mga ilaw at maririnig ang mga tawanan at masayang ingay sa paligid. The AC was working well, and I wasn’t dancing yet so I hadn’t sweated. I had my second empty glass of Mojito dangling on my hand as I smiled and talked with Tom. Or he introduced himself as Tom. He approached my table a minute ago. I was just telling him that my companion would be coming back from the restroom and I really wanted to be with my guy alone. 

He didn’t seem insulted. In fact, nakangiti pa siya noong sinabi niyang my guy was a very lucky man. Nginitian ko naman siya nang mas matamis pa.

“Sobra… and he knows that. Thank you.”

I forgot about him as soon as he’d turned his back on me, though. Kasi parating na  nga ang ‘my guy’ ko, nakita ko noong bumaling ako sa direksyon kung saan siya manggagaling dapat. No, he wasn’t my guy as in boyfriend. Pero siya ang pinakamabait na lalaki sa balat ng lupa, ang matatawagan ko anytime na seryosong kailangan ko ng tulong, at ang pinakamalapit kong kaibigan.

But I knew what others could see. 

Hot guy. Sooobrang handsome. Sikat… and he deserved that. And available. All his fans knew by now that he’s broken up with his Ex na isang actress/singer. At ako, si Nadyn, ang kanyang childhood friend, ang kasama niya ngayon.

Ang kanyang friend. Para na ring sister, mind you.  

That was why right now, he was frowning at the leaving back of Tom, while women in the club watched in envy when he reached my side and his hand reached for… the top of my head. To tap like a puppy. And then laughed when I threw him a disgusted look.

Kung alam lang nila, parang kuya o tatay ko na si Chaz, sa klase ng turing niya sa akin. Meanwhile, pictures of us would be on socmed  tonight. Si Estella, ang latest ex niya, ay isa sa mga solo singers na kumanta ng dalawa sa mga hit songs ni Chaz, at na kabi-break lang ng dalawa two weeks ago. As far as I knew, tonight was the first time he was seen on the night scene. Mamamatay sa selos ang babaeng iyon kapag nakita niya ang mga pics namin. Makakaganti rin ako sa pamba-bash ng mga followers niya sa akin last month dahil sa pagseselos niya sa akin. 

“Ang tagal mo, ha?” reklamo ko. “Apat na opportunities ang tinaboy ko kasi kasama kita, hayst!”

Natatawa siya. “Nagkaproblema ako sa restroom. May naghihintay na fans sa labas.”

Namatay ang ngiti ko. “Oh my God… are you okay?”

Tumango siya. “Sanay na ako. Pa-sign-sign lang ‘yon.”

Napalabi ako. “Yabang naman…” Pero napaisip ako. “Sabagay, kahit noon pa nakakauto na talaga yang cleft chin mo.”

Napatingin siya sa hawak kong empty glass at nagtaas siya agad ng kamay para kunin ang atensyon ng waiters. “Paano mo nataboy ang mga ‘yon?” tanong niya pa habang hinihintay namin ang waiter.

“Sabi ko may boyfriend na ako,” sagot ko. “Dating modus operandi,” sabi ko pa. “Kaso kilala ka nung isa at sabi ba naman to my face, I’m lying daw kasi nasundan niya ‘yung IG mo last month at alam na niyang magkaibigan na tayo mula pa mga bata.”

“Awww…” aniya.

“Anyway, sabi niya naka-follow daw siya sa IG ko and he finds me really pretty, and he hopes I follow him back.” Pinaikot ko pa ang mga mata ko. “Sorry. Sikat ka kasi, eh. Nadadamay tuloy kaming mga minions mo.”

“You have thousands of followers sa IG mo, what are you talking about?” sambit niya matapos senyasan ang waiter na magdala ng bagong drinks sa mesa.

Umikot ang mga mata ko. “Dahil mo! Dati nananahimik na three thou lang followers ko. Tapos hinila-hila mo ako sa video mo. Biglang naging ten K in a day. Okay na sana kasi mababait naman sila kahit araw-araw akong nakakakita ng naka-brief sa DM ko.”

“What?!”

Tumatango ako. “Oo. Hindi ko na sinabi sa ‘yo kasi basta ‘di ko kilala hindi ko na binubuksan. It’s not new. What your Ex’s toxic fans did to me was way worse!” 

“Bakit kasi kumalat ang picture na ‘yon, ‘di naman totoo,” aniya sa apologetic na tinig.  

Lumabas kami ni Chaz isang gabi last month sa dinner kasama ang dalawa sa half-brothers niya, girlfriends ng mga ito, at dalawa pang mga kaibigan namin noon pa sa college. Pregnant kasi sa second child ng mga ito sina Chito at Reina so nagse-celebrate kami. At one time, bumaling siya sa akin kasi may sasabihin, sabay namang baling ko rin sa kanya kasi may sasabihin din ako. Nagmuntik magtama mga lips namin. Pero may follower pala siyang nagbi-video sa phone at kinuha iyong point na pinakamalapit ang mga lips namin sa isa’t isa kaya para kaming  nag-kiss sa picture. Hindi pa nga kami nakakauwi ay nagba-viral na pala ang shot sa Twitter. 

Syempre, nakita iyon ni Estella, iyong Ex. At syempre, nag-post ng galit na post about kalandian ko raw at… ‘yung L word na hindi maganda. Sinugod na rin ako ng toxic niyang fans sa lahat ng accounts ko. 

Chaz was quick and posted on his own accounts that we were close friends and it was an unfortunate shot. Aksidente. Nag-share pa siya ng mga pics na kasama ako at mga pamilya namin from way back na nasa grade schools pa kami. His family and our other friends – kahit iyong mga ang tagal na naming hindi nakakasamang alam ang tungkol sa amin – commented din. I never had to say anything. In fact, nakatulog pa ako nang mahimbing nang gabing iyon dahil sa dami nang  nagtanggol sa akin, alam kong maaayos din iyon.

Mas nag-alala ako, actually, na isipin ng mga fans ni Chaz na isa siyang manloloko. But it did not go that route. Hindi naman siya talaga playboy, technically. Hindi siya nagsasabay-sabay ng babae. Pero hindi rin nagtatagal ang pagitan ng mga timelines ng mga naging girlfriends niya. Kung ako man – lalo na kung ako – nakaka-insecure talaga. Nagsisimula pa lang baka buma-byebye na ako.    

“So… single ka na ulit. Sino naman ang sunod?” tudyo ko sa kanya. 

“Wala, ah. Break muna ako. That’s been… pretty chaotic,” sabi niya.

Naaawa akong ngumiwi sa kanya. “Yes. Sana ang sunod katulad ni Frances. ‘Yung confidently beautiful ba?” Si Frances lang ang nakasunod ko sa mga Ex niya, pero dahil kaibigan ko naman talaga iyon bago naging sila. Highschool pa iyon, ha? Imagine kung ilan nang mga babae ang nagdaan sa kaibigan ko mula noon. 

“Sayang nga, eh. Dalawa na ang anak ngayon.”

Napahalumbaba ako. “The one that got away.” Unfortunately, nabingwit agad na parang isda si Frances nang sunod nitong naging boyfriend after Chaz. After graduation, nakasal agad ang dalawa kasi nabuntis ang babae. Godparents pa nga kami ni Chaz ng panganay.

“I’m doing this song right now at naiisip ko siya,” amin pa niya, kaya napatitig ako sa kanya. “Not that I still love her like that, but she’s one of those women kasi na kapag kilala mo o kasama mo sa buhay mo, kalmang kalma lang ba? Not asking for too much, always ready to give nang walang kapalit, ang ganda-ganda pa, at masarap magluto.”

Napangiwi na naman ako. “Chaz naman, eh! So hindi ako kasama?” maktol ko.

“Gusto mong maging tayo?” Ngumisi siya. 

Napatirik na naman ang mga eyeballs ko. “You know what I mean. Hindi GF. Pero hindi ko man lang ba napapakalma ang buhay mo bilang bestfriend mo?”

“Hindi ka marunong magluto.”

“’Di bale, marunong ka. Magaling ka. Ikaw na lang magluto.”

Tumatawa siya nang mas malakas. “Lahat kami sa paligid mo, marunong magluto. Bakit ‘di ka natuto kay Lola?” 

Sinadya kong lumabi nang exaggerated. Hindi ko nga alam kung bakit nga ba wala akong talent sa pagluluto. Magaling din magluto si Mommy. At may nagsabi sa akin, decent cook din ang father ko, kahit hindi ko naranasan pa kahit kailan ang luto niya. “Ipaglalaba na lang kita o kaya maglilinis ako sa trailer mo.” May tatlong camping trailer sa likod ng bakuran nina Chaz at isa sa mga iyon ay sa kanya. Mahihilig mag-camping ang magkakapatid pero si Chaz, especially, ay gamit ang RV niya for privacy para makapagsulat ng kanyang mga kanta nang malayo sa ingay ng kanilang bahay. Nagtutungo siya sa isang camping site o sa beach mag-isa at nakakailang araw sa malayo bago umuwi. Regalo ng ama niyang mayaman na nasa States na hindi madamot sa sustento kahit hiwalay sa mommy niya ang RV niya. He got it when he was in college.

Bahagya siyang humapay sa akin pagkatapos niyang tumawa. “Na-miss kita, oy,” aniya, malapit sa aking teynga. “Ang tagal mo ring busy.”

Pumihit ako saka tumingin sa kanya. Medyo nanlalamlam na ang mga mata ko dahil sa cocktail. Uh-oh. Time to moderate. “Kasi naman ang sikat kong bestfriend, wala nang time para sa mga di-sikat n’yang friends, ‘mantalang dati na konting ungot ko na samahan ako sa ganito o ilibre niya ako sa gan’on, ang bilis at ang dali lang.”

“Hey. I work. Pero pwede mo akong tawagan lang at pwede kong gawing libre ang araw kung kailan ka free. Kaso ikaw itong naging masyado ring busy sa work mo. Kumusta? Marami ka na bang friends?”

“Yes, I was busy. Still am busy kapag nasa gitna kami ng marketing campaign. Pero kahit may libre akong mga araw paano naman ako mang-iistorbo sa ‘yo, ang seselosa naman kasi ng mga naging girlfriends mo recently.”

Umalog na naman ang mga balikat niya sa pagtawa. “C’mon… kalimutan mo na ‘yon. Alam mo naman siguro na kung bibigyan ka ng problema nang kung sino man girlfriend ko nang walang basehan, mas pipiliin kita.”

Napatitig ako sa kanya. “Pinapili ka ng malditang ‘yon? Really? Gaga s’ya, ha? Dapat pala inaway ko rin s’ya.”

“Why will you? It’s not worth it.”

“Naging girlfriend mo siya. How can you say it’s not worth it? During the time that she’s supposedly in love with you, gusto niyang mawalan ka ng bestfriend. Dapat lang na inaway ko s’ya kasi sinayang lang n’ya ang panahon mo, ‘no?”

“It’s not all that bad.”

Nagi-guilty akong napangiwi. Nakalimutan kong kabi-breyk lang niya at malamang na heartbroken pa. “Sabagay… kahit papaano naging entertaining din s’ya. Naaliw din si Lola Chrissie sa katatawa sa napapanood niya sa news at nakikita niya sa kanyang FB, ha? Bukod pa ‘yung sa Twitter,” inis kong sambit. “Binubuyo pa ako na patulan ko.”

“Talaga?” natatawa na naman niyang tanong.

Nakalabi akong tumango. “Itutulak pa ba ako sa peligro, nakakainis.” 

“Kaya pa naman hindi ako makapagpakita sa inyo, nahihiya ako kay Lola,” aniya.

Tumirik ang mga mata ko. “Narinig mo ba ang sinabi ko? Enjoy na enjoy siya. At my expense!”

Napapailing siya at hindi na naman makapagsalita kasi tawa na naman nang tawa. At napangiti na rin ako. Na-distract ko siya, at least.

“‘Buti sa ‘yo, magpahinga naman muna. It’s fun being single. Naaalala mo pa ba?” 

“May tama ka.”

“Talagang tama ako.”

“I mean, may tama ka na. Tipsy ka na. Sumasabit na mga ‘s’ mo.”

“No… I can still speak straight. We haven’t even danced yet. At gusto ko pa nito.” Tinuro ko ang baso ko ng Mojito. “Pleaaase?”

“Huwag kang pagkalasing.”

“Kasama naman kita, eh. Gusto kong malasing nang tamang… tama lang.”

Nakaupo siya noon sa tabi ko, at naramdaman kong hinagod ng kamay niya ang buhok ko na parang nagustuhan niya ang sinabi ko. Napangiti ako sa mainit na pakiramdam ng seguridad na dala niyon. Pagkatapos ay um-order naman nga ang loko. “Yes, maglibang pa tayo.”

Uminom pa kami habang nagkukwentuhan at naghahagikhikan at namumulutan ng Buffalo Wings at oysters. I missed this. I knew there was relief in there, too, kasi nga nakawala siya sa toxic niyang girlfriend and I was happy for him. Happy din ako na maistorbo ko na siya sa  mga lakad uli for a few weeks until he started dating again. I was sure that since being single, maraming babae na naman ang kukuyog sa kanya.

“Nadyn… okay ka pa?” tanong niya nang maubos ko ang ika-apat na baso ko ng Mojito. Nakayuko siya at tinanong iyon malapit na naman sa aking teynga. “You are flushed already.”

I felt the tickle in my neck from his warm breath again. Oh my goodness. Ano ‘yon? Nakakakiliting masarap. Natawa ako para labanan ang biglang salakay ng kagustuhang yumakap sa kanya. Saka ako umiling. “I haven’t been drinking for a while. Hindi na yata ako sanay.”

“Hindi kayo lumalabas sa work?”

Umiling ako. “Not like this. Food trips, oo. Madalas pangpremyo ni Riley sa ‘min kapag nanalo kami sa bidding sa projects. Isang bottle ng Smirnoff, gan’on. Or soju pero hindi naman enough para malasing. I don’t get drunk kapag iba ang kasama at kare-regular ko lang sa work so hindi pa gan’on karami ang ka-close ko,” paliwanag ko. Nag-resign ako sa dati after four years at lumipat sa mas malapit – or at least, iyon ang idinahilan ko sa kanilang lahat. 

“Riley is this guy you’re going out with?”

“Not anymore.”

“Ahh. Used to?”

“Yes. Walang… spark,” sabi ko, hindi tumitingin sa kanya. Hindi ko pa sinasabi sa kanya ang tungkol kay Riley. Ayokong mag-alala siya.

“How about mga friends mo sa previous work mo?”

“Aww. Beth just gave birth to her baby last month lang so hindi siya talaga pwede sa alcohol mula pa noong nalaman niyang buntis siya. I told you about her, remember? Si Val naman, newly promoted at laging nagbibyahe kaya kapag umuuwi, ‘yung girlfriend ang kasama. Tapos si Loren—”

“Is nag-Canada na.”

“Syempre, tandang tanda mo si Loren kasi crush na crush ka n’on.”

Ngingisi-ngisi nga ang gago. “Lahat naman ng friends mo, nagka-crush sa ‘kin,” pagmamalaki pa.

“Ako na lang ang hindi pa,” sabi ko.

“Yabang naman nito. Hindi pa lang ako nag-e-effort sa ‘yo, eh.”

Nagkunwari akong mabubulunan. As if this was the first time we joked around like this. “Ano namang mapapala ko sa ‘yo? Napagpasa-pasahan ka na ng mga kabaro ko, eewww?”

“Oy! The more, mas lalong gumagaling.”

“Paano?” sarcastic kong tanong. “Eh iisang process lang ‘yon, ‘di ba?”

“Anong iisang process?”

“Ang paggawa ng baby,” sagot ko nang nakangisi. 

Kinunutan niya ako ng noo. “Clearly, you really don’t know anything yet.”

“Tina-try ko namang pag-aralan pero my gaahd!” 

“My god what?”

Kahit may epekto na ng alak, binulong ko pa rin ang kasunod. “Pare-pareho lang ginagawa ng mga artista sa Pornhub.”

